
Horatianae  criseos  rationes  quot  et  quantas  hac  aetate  subierint  mutationes  vix  aptiore 
demonstrari  potest  exemplo  quam  octavo  libri  quarti  carmine.  Qui  enim  in  eo  primus  offendit 
Bentleius,  is  in  uno  tantummodo  haesit  versu  septimodecimo ,  quem  quoniam  et  caesurae  leges 
et  rerum  veritatem  ab  Horatio  violatam  esse  animadvertit  ut  spurium  damnavit.  Tuni  Lachmannus 
[Philologus  I  p.  164  8q.\  graviori  illud  carmen  coiTuptela  affectum  esse  intellexit,  cum  solo  hoc 
exemplo  quatemarium  versuum  numerum,  qui  in  Horatii  strophis  lyricis  est  legitimus,  excedere 
poetam  videret.  Itaque  longius  progressus  sexta  fere  versuum  parte  resecata  reliqua  ad  sanitatem 
non  solum  sibi  ipsi  reduxisse  videbatur,  sed  iis  quoque  qui  post  eum  Horatii  verba  cum  cura 
ediderunt,  Meinekio  Hauptio  Muellero.  Tertius  denique  —  nam  Godofredi  Hermanni  commenta 
[Berichte  der  Sdchs.  Ges.  d.  Wiss.  Ip.  274  sq.]  quamvis  nonnulla  recte  contra  Lachmannum  monuerit 
audaciora  sunt,  Gruppii  vero  placita  temeraria  omnino  nihil  curo  —  tertius  itaque  extitit  Lehrsius, 
qui  propter  sententiarum  nexum  et  ordinem,  quem  fere  nullum  esse  sensit,  totum  carmen  ut 
Horatio  indignum  in  Msarii  cuiusdam  officina  effictum  esse  censuit.  Cumque  perraro  mihi  conti- 
gerit  ut  Tov  *0^iT]Qixo>Tttrov  decretis  Horatianis  sub^zcribere  possim,  eo  libentius  hac  in  re  Lehrsium 
verum  vidisse  fateor,  quo  certiore  ratiocinatione  Horatium  carmen  ad  Censorinum  non  modo 
scripsisse  sed  ne  potuisse  quidem  scribere  demonstrare  posse  mihi  videor. 

Atque  ordiendum  est  ab  ipsa  Censorini  persona  cui  poeta  se  carmen  donare  velle  profitetur. 
Eum  ex  Marcionim  gente  ortum  esse  docemur  inscriptione  quae  in  codicibus  Fa  —  Kelleri  siglis 
utor  —  praefixa  est.  In  his  enim  codicum  F;i  praescriptis  hic  illic  vetustae  doctrinae  vestigia 
baud  temere  spernenda  adparere  patet  ex  eis  quae  aliis  locis  de  M.  Aristio  Fusco  [/21],  de 
Valgio  Rufo  [//  9],  de  Licinio  Murena  [//  10]   referuntur.     Is    autem  Marcius  Censorinus  vix 

alius  esse  potest  nisi  C.  Marcius  L.  f.  Censorinus  cos  746  —  quo  ipso  anno  Horatius  mortuus 

est  qui  postea  Asiae  praefuit  755   vel  756  [Waddington  fasies  dea  provinces  Asiatiques 

iu  Lebas    Voyage  archeologigue  //3,  2  p,  689]  cuiusque  mortem  immaturam  detiet  Velleius 

[//102]: 

Quo  tempore  M.  Lolli.,    quem   veluti   moderatorem  iuventae  fiti  sui  Augustus   esse 

voluerat^  perfida    et   plena   subdoli   ac  versuti  animi  consilia  per  Parthum  indicata 

Caesari  fama  vulgavii;   cuius  mors  intra  paucos  dies  foriuita  an  voluntaria  fuerit 

ignoro.     Sed  quam  hunc  decessisse  laetati  homines^  tam  paullo  post  obisse  CensO" 

rinum  iniisdem  provinc iis graviter  tulit civitas^  virum demerendis  hominibus genitum. 

Quid  vero  ?  sicut  bic  Lollii  Censoriiiique  memoria  copulata  est,  nonne  consimili  ratione  apud 

Horatium  utriusque   viri  laudes  ita   coniunctae  sunt  ut    carmen,   quo  Musam  Censorinum  caelo 

beaturam  auguratui',  excipiat  gi-andiloquum  illud  praeconium,  quo  se  Lollii  labores  oblivionem  im- 

pune  carpere  passurum  non  esse  spondet  ?  Mira  sane  res,  quae  cum  casu  accidisse  nequeat,  triplici 

ratione  explicari  posse  videtur.    Aut  enim  Velleius  Horatianorum  carminum  memor  LoIIii  morti 

Censorini  memoriam  addidit,  aut  Horatius  sive  is  qui  lyrica  Horatii  carmina  in  ordinem  redegit 

propter  Velleium  Censorini  cum  LoIIii  laudes  coniunxit,  aut  uterque  scriptor  et  Horatius  et  Velle- 

ius   una   eademque  caussa  permoti,  quae  alia  fuisse   vix  potuit   uisi   mortes   LoIIii  Censorinique 

et  tempore  et  loco  similes,  duomm  virorum  memoriam  composuemnt.    Atque  primam  ratiouem 

tuetm-  Lacbmannus  [/.  /.  p.  166] : 

Gleichwohl  verdanken  wir  dieser   ode  die  nachricht   von    seinem    tode.     Wenigstens 

kann   man   nicht  sehen   warum   Vellejus  Paterculus  2^  102  den  tod  des  Censorinus 

mit  dem  des  Lollius  zugleich  erwahnt  hat  wenn  ihm  nicht  etwa^  da  sie  fast  gleich- 

zeitig  im  Orient  starbefi^  einfiel.,  dass  Horaz  an  sie  zwei  auf  einander  folgende  oden 

gedichtet  hatte. 

Omitto  quod  in  tempomm  et  locorum  affinitate  iam  satis  caussae  esse  videtur  cur  reram 

scriptor  duorum  virorum  clarissimomm  mortes  una  rettulerit,  verum  gravius  est  quod  Velleium 

Horatii  cannina  tam  accurate  novisse  et  in  mente  animoque  habuisse  verisimile  non  est.    Ostendi 

iam  ante  aliquot  annos  Horatii  lyrica  primis  imperatorum  temporibus  non  admodum  lecta  esse: 

Velleius  quanto  studio  llomanae  lyrae  fidicinem  coluerit  patet  ex  recensu  summorum  Augusteae 

aetatis  ingeniomm  quem  11  36  instituit:  Paene  stulta  est  inhaerentium  oculis  ingeniorum  enume- 

ratio.^   inter  quae  maxime  nostri  aevi  eminent  princeps  carminum   Vergilius  Rabiriusque  et 

consecutus  Sallustium  Livius  TibuUusque  et  Naso  perfectissimi  in  forma  operis  «7/t  ubiquod 

Hoi-atii  mentio  facta  non  est  indignum  sano  videri,  potest  sed  mii-ari  vix  licet.     Itaque  ne  Cen- 

sorini  quidem  memoriam  apud  Velleium  Horatio  deberi  veri  est  simile,  sed  statuendum  potius  aut 

ordinem  carminum  vel  propter  Velleium,  quod  credibile  non  est,  -  quis  cnim  legit  Velleium?  — 

vel  statim  post  Censorini  obitum   esse  immutatum,  aut  carmen  ipsum  post  Censorini  Lolliique 

mortes  compositum  esse. 

Vides  igitur  caiminis  aut  sedem  aut  verba  ab  ipso  Horatio  profecta  esse  non  posse. 
Atque  si  optio  detur  in  priorem  sententiam  abire  mallem  ut  carminum  ordinem  genuinum  hic  tur- 
batum  esse  statuam,  nisi  alia  obstaret  difficultas  in  versibus  13  sq. 


Non  incisa  notis  marmora  publicis., 
Per  quae  spiritus  et  vita  redii  bonis 

Post  mortem  ducibus    

clarius  indicant 

Laudes.,  quam  Calabrae  Pierides. 
Haec  enim  verba  quominus  ad  statuas  imaginesve  referamus,  quibus  efficitur  ut  clari 
viri  post  mortem  spirare  ac  vivere  videantur,  vetat  incidendi  notio  quae  nulla  ratione  ad  signa 
exsculpta  quadrat.  Immo  de  tabulis  honorariis  publice  positis  cogitandum  est,  minime  vero  de 
sepulcralibus  titulis  vel  monumentorum  inscriptionibus,  quas  Komae  plurimas  ab  hominibus  pri- 
vatis  adlaudesmaiomm  extollendas  in  publico  expositas  esse  notares  est.  Eum  autem  morem  ut 
in  claromm  virorum  honorem  tituli  publice  inciderentur  primus  instituit  Augustus,  cum  in  foro 
prope  Martis  Ultoris  aedem  porticum  duplicem  ducum  vetenmi  statuis  triumphalibus  compleret. 
Cuius  rei  locuples  testis  est  Suetonius  [Aug.  317  <l"i  ^^^c  tradit: 

Proximum  a  dis  immortalibus  honorem  memoriae  ducum  praestitit.,  qui  im- 

perium  populi  Romani  ex  minimo  maximum  reddidissent.     Itaque  et  opera  cuiusque 

manentibus  titulis  restituit  et  statuas  omnium  triumphali  effigie  in  utraque  fori   sui 

porticu  dedicavit.,  professus  edicto  commentum  id    se    ut  ad  illorum  velut    exemplar 

et  ipse^  dum  viverei^  et  insequentium  aelatium  principes  exigerentur  a  civibus. 

His  vero  statuis  subiuncta  fuisse  elogia  et  reliquiae  eomm  [C  /.  L.   L  p.  211  sq.]  de- 

monstrant   et  ea    scriptomm  testimonia   quae  composuit  Mommsenus  [/.  /.  p.  281J.     Is  enim 

Horatii  verba  ad  hoc  Augusti  institutum  spectare  recte  intellexit  simulque  vidit  ea  non  bene  con- 

spirare  cum  tempore  quo  Martis  aedem  dedicatam  esse  scimus.    Nam  dedicationem  templi  factam 

esse  Kalendis  Augustis  [Mommsen  mC.  I  L.  L  p.  393]  a.  u.  c.  752  discimus  ex  Velleio   [//.  100] 

et   Cassio    Dione    [LV  10   LX  5),  qui    annus    est   sextus  post  mortem  Horatii,  undecimus 

vero  ex  quo  quartus  carminum  liber  a  poeta  editus  esse  creditm-.  Atque  forsitan  crediderit  quis- 

piam  hanc  difficultatem  Suetonii   testimonio  posse  removeri,  quo  foi-um  ante  aedem  ipsam  publi- 

catum  esse  docemur :  [Aug.   29]  Fori  extruendi  causa  fuit  hominum   et  iudiciorum  multitudo., 

quae  videbatur  non  sufficieniibus  duobus  etiam  iertio  indigere;  itaque  festinatius  necdum  per- 

fecta  Martis  aede  publicalum  est. 

At  per  se  verisimilius  est  haec  statuamm  triumphalium  ornamenta  extremo  demum  tem- 
pore  esse  proposita  cum  summa  operis  iam  perfecta  esset.  Accedit  quod  totum  illud  institutum, 
quo  bonorum  ducum  virtutes  celebrabantur,  cum  ipsius  Martis  sacro  potius  coniunctum  esse  debuit 
quam  cum  reliqua  operis  parte,  quae  negotiis  forensibus  erat  destinata.  Itaque  porticus  quoque 
una  cum  aede  dedicatas  esse  probabile  est.  Forum  denique  ipsum  quamvis  festinatius  non  ante 
748  a.  u.  c.  publicatum  esse,  inde  colligi  potest,  quod  apud  Cassium  Dionem  accmate  talia 
referentem  huius  rei  mentio  alio  loco  extare  non  potuit,  nisi  in  quadriennii  748 — 751  naiTatione, 
quam  nunc  quidem  propter  hiatum  post  LV  9  desideramus.  Commotus  autem  esse  potuit  Augustus 
ut  forum  semiperfectum  aperiret,  quod  basilica  lulia,  quam  postea  filiorum  Gai  et  Luci  noniine 
refecit  [Mon.  Anc.  4,15],  magno  illo  incendio  quo  plurima  circa  torum  aedificia  interiemnt  a.  u. 
c.  747  \Cassius  Dio  Z»F  8]  consumpta  esse  videtur. 

Haec  omnia  si  reputaverimus  adducimur,  ut  ante  annum  748  statuarum  titulorumque 
ab  Augusto  prope  Martis  aedem  dedicatorum  mentio  fieri  vix  potuerit.  Itaque  hac  quoque  ratio- 
cinatioue  sententia  commendatur  eorum  qui  laudes  Censorini  post  Horatii  demum  mortem  con- 
ceptas  esse  statuunt. 

